เขามาเชงเม้งข้าง ๆ หลุมผมครับ

เขามาเชงเม้งข้าง ๆ หลุมผมครับ เป็นละครชุด ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดย จีเอ็มเอ็มทีวี โดยมีเค้าโครงมาจากนิยาย เขามาเชงเม้งที่ข้าง ๆ หลุมผมครับ ของ larza  ออกอากาศทุกวันพฤหัสบดี เวลา 20.00 น. ทางไลน์ทีวี เริ่มตอนแรกวันที่ 28 กุมภาพันธ์ 2562

ละครได้รับรางวัลคมชัดลึก อวอร์ดครั้งที่ 16 สาขาละครและซีรีส์ไทยยอดนิยม

รายชื่อนักแสดง

นักแสดงนำ
 ปราชญา เรืองโรจน์ รับบท วงศกร ธนะรุ่งสิริ (เมษ)
 ภวัต จิตต์สว่างดี รับบท ธันวา/ธัญกร (วัยรุ่น)
 ณัฐพัชร์ นิมจิรวัฒน์ รับบท ธันวา/ธัญกร (วัยเด็ก)
 วชิรวิชญ์ เรืองวิวรรธน์ รับบท ปริ๊นซ์
 หฤษฎ์ ชีวการุณ รับบท กอล์ฟ (เขียวเข้ม)
 สโรชา บุรินทร์ รับบท ปรายฟ้า ธนะรุ่งสิริ
 สุทธาทิพย์ วุฒิชัยประดิษฐ์ รับบท องุ่น 
 ชนกันต์ อาพรสุทธินันธ์ รับบท เฮียเจ๋ง
 สุเชาว์ พงษ์วิไล รับบท ตาของปรายฟ้า/อาของเมษ
 อมตา ปิยะวานิชย์ รับบท ป้านอม
 อินทิรา เจริญปุระ รับบท ขวัญ (แม่ของธันวา)
 ภัทรานิษฐ์ ลิ้มปติยากร รับบท ขวัญ (วัยรุ่น)

นักแสดงรับเชิญ
 ศิวกร เลิศชูโชติ รับบท ชิน
 ชยกร จุฑามาศ รับบท เจเจ
 ชยพล จุฑามาศ รับบท เอเจ

การวิจารณ์
ละครมีฉากการเปิดเผยอัตลักษณ์ทางเพศของตน คือฉากที่ธันวาบอกแม่ว่าเขาอาจจะชอบเพศเดียวกัน อะเดย์ วิจารณ์ฉากนี้ว่า "สร้างความหนักหน่วงทางอารมณ์มากพอให้รู้สึกว่าการ come out ยังคงเป็นเรื่องต้องห้ามในสังคม"

เพลงประกอบ
 ให้รักปรากฏตัว - ตรัย ภูมิรัตน
อธิษฐาน - สุนิตา ลีติกุล
ฝันไป...หรือเปล่า  - แอน ธิติมา
อย่างไรก็รัก - ปฏิภาณ ปฐวีกานต์
เพิ่งเข้าใจ - เจตริน วรรธนะสิน
รักเธอได้ไหม - ทาทา ยัง
ฝากไว้ได้ไหม - ทีน เอต เกรด เอ
พรุ่งนี้จะไปกับเธอ - สุนิตา ลีติกุล
อยากมอง - ตอง ภัครมัย
เช้าไม่กลัว - ลีโอ พุฒ
ไม่รัก...ก็บ้า - ปฏิภาณ ปฐวีกานต์
ไม้วิเศษ - ปฏิภาณ ปฐวีกานต์
 นอนไม่หลับ - ซาซ่า
ดาวกระดาษ - ปนัดดา เรืองวุฒิ
เพื่อเธอ...ตลอดไป - อินคา
ความทรงจำ - แอม เสาวลักษณ์
ฉันจะจำเธอแบบนี้ - สุนิตา ลีติกุล
หลับตา (โต๋) - นูโว
เก็บไว้ - คูณสามซูเปอร์แก๊งค์

อ้างอิง

แหล่งข้อมูลอื่น 
 
 

ละครโทรทัศน์ของจีเอ็มเอ็มทีวี
ละครโทรทัศน์ไทย
ละครชุด
ละครชายรักชาย
ภาพยนตร์ชุดทางโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2562
ผลงานต้นฉบับของไลน์ทีวี